sukhrobnurali/uzbek-legal-corpus huggingface dataset:
IShLAB ChIQARILADIGAN VA REALIZATSIYA QILINADIGAN TOVARLAR (IShLAR, XIZMATLAR) BOʻYIChA QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va 2004-yil 30-apreldagi Oʻzbekiston Respublikasining ayrim qonun hujjatlariga oʻzgartishlar va qoʻshimchalar kiritish toʻgʻrisidagi 621–II-conli Qonuniga muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasi tomonidan 2003-yil 7-martdagi 43-son va 2003-37-sonli qaror bilan tasdiqlangan “Ishlab chiqariladigan va sotiladigan tovarlar (ishlar, xizmatlar) boʻyicha qoʻshilgan qiymat soligʻini hisoblab chiqarish va toʻlash tartibi toʻgʻrisida”gi yoʻriqnomaga (2003-yil 29-aprel, roʻyxat raqami 1238 — Meʼyoriy hujjatlar axborotnomasi, 2003-yil, 7-8-son) ilovaga* binoan oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
OʻZBEKISTON RESPUBLIKASI VAZIRLAR MAHKAMASINING IJRO ETUVChI TUZILMASINI TAShKIL ETISh TOʻGʻRISIDA
(resolution, 2018-02-14)

Vazirlar Mahkamasining ijro etuvchi tuzilmasini maqbullashtirish, uning tarmoqlar, hududlarni va mamlakat iqtisodiyoti sohalarini rivojlantirishdagi muvofiqlashtiruvchi rolini oshirish, axborot-tahlil ishlarini chuqurlashtirish maqsadida Vazirlar Mahkamasi qaror qiladi: 1. Muhim komplekslar, mamlakat iqtisodiyoti tarmoqlari va sohalari boʻyicha quyidagi Axborot-tahlil departamentlari Vazirlar Mahkamasi Apparatining asosiy tarkibiy boʻlinmalari hisoblansin: Makroiqtisodiy rivojlantirish, tarkibiy oʻzgartirishlar, xorijiy investitsiyalarni jalb etish va hududlarni kompleks rivojlantirish masalalari yigʻma axborot-tahlil departamenti; Qishloq va suv xoʻjaligi, qishloq xoʻjaligi mahsulotlarini qayta ishlash hamda isteʼmol tovarlari masalalari axborot-tahlil departamenti; Kommunal soha, transport, kapital qurilish va qurilish industriyasi masalalari axborot-tahlil departamenti; Mashinasozlik, elektrotexnika va aviatsiya sanoatini rivojlantirish, mahsulotlarni standartlashtirish masalalari axborot-tahlil departamenti; Geologiya, yoqilgʻi-energetika kompleksi, kimyo, neft-kimyo va metallurgiya sanoati masalalari axborot-tahlil departamenti. Axborot tizimlari va telekommunikatsiyalar masalalari axborot-tahlil departamenti; Madaniyat, taʼlim, sogʻliqni saqlash va ijtimoiy muhofaza masalalari axborot-tahlil departamenti; 2. Quyidagilar: Bosh vazir kotibiyati tuzilmasi, Bosh vazir oʻrinbosari apparatining tuzilmasi, Vazirlar Mahkamasining Ijro etuvchi apparati boshqaruvchisi kotibiyati tuzilmasi va Vazirlar Mahkamasi Ijro etuvchi apparati boshqaruvchisining oʻrinbosari apparati tuzilmasi 2-ilovaga* muvofiq. Kommunal soha, transport, kapital qurilish va qurilish industriyasi axborot-tahlil departamentining tuzilmasi va xodimlari soni 5-ilovaga* muvofiq Vazirlar Mahkamasi funksional boʻlimlari tuzilmasi va ularning xodimlari soni 11-ilovaga* muvofiq tasdiqlansin. 3. Oʻzbekiston Respublikasining Bosh vaziri (Sh.M. Mirziyoyev) Vazirlar Mahkamasi Apparati Rahbari (R.V. Abduqodirov) bilan birgalikda: bir oy muddatda tasdiqlangan tuzilmalar va xodimlarning soniga muvofiq Axborot-tahlil departamentlari shakllantirilishini taʼminlasin, ularni yuqori malakali kadrlar bilan mustahkamlasin; ikki oy muddatda koʻrsatib oʻtilgan har bir Axborot-tahlil departamenti toʻgʻrisidagi nizomlarni ishlab chiqsin va tasdiqlasin; ikki hafta muddatda Vazirlar Mahkamasi funksional boʻlimlari xodimlari shtat jadvalini xodimlarning 11-ilovaga muvofiq tasdiqlangan soniga muvofiq qayta koʻrib chiqsin va tasdiqlasin; Vazirlar Mahkamasi Apparatining yangi tashkiliy tuzilmasi tasdiqlanishi munosabati bilan boʻshab qoladigan xodimlarni ishga joylashtirish chora-tadbirlarini koʻrsin. 4. Vazirlar Mahkamasi Apparati Rahbari (R.V. Abduqodirov) Oʻzbekiston Respublikasi Adliya vazirligi bilan birgalikda amaldagi qonun hujjatlariga mazkur qarordan kelib chiqadigan oʻzgartirishlar yuzasidan bir oy muddatda Vazirlar Mahkamasiga takliflar kiritsin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
“OʻZKIMYOSANOAT” DAVLAT-AKSIYADORLIK KOMPANIYASI TARKIBIGA OʻZGARTIRISH KIRITISH TOʻGʻRISIDA
(resolution, 2017-04-24)

Vazirlar Mahkamasi qaror qiladi: 1. “Oʻzkimyosanoat” davlat-aksiyadorlik kompaniyasi boshqaruvi raisining birinchi oʻrinbosari lavozimi qisqartirilsin. 2. “Oʻzkimyosanoat” davlat-aksiyadorlik kompaniyasi tarkibiga boshqaruv raisining oʻrinbosari lavozimi kiritilsin. 3. Oʻzbekiston Respublikasi Vazirlar Mahkamasining “Kimyo sanoati korxonalarini boshqarish tuzilmasini takomillashtirish va qishloq xoʻjaligiga agrokimyo xizmati koʻrsatishni yaxshilash chora-tadbirlari toʻgʻrisida” 2004-yil 23-yanvardagi 33-son qarorida: 3-bandning beshinchi xatboshidagi “birinchi oʻrinbosar — vazirning birinchi oʻrinbosariga” soʻzlari chiqarib tashlansin; qarorning 2-ilovasidagi “Raisning birinchi oʻrinbosari” soʻzlari “Rais oʻrinbosari” soʻzlari bilan almashtirilsin.
MAʼLUMOTLARNI UZATISh TARMOQLARI, ShU JUMLADAN INTERNET XIZMATLARINI KOʻRSATISh QOIDALARINI TASDIQLASh TOʻGʻRISIDA
(order, 2018-10-12)

Oʻzbekiston Respublikasining “Telekommunikatsiyalar toʻgʻrisida”gi Qonuniga muvofiq, maʼlumotlarni uzatish tarmogʻi operatorlari, Internet xizmati provayderlari va foydalanuvchilar oʻrtasidagi oʻzaro munosabatlarni tartibga solish maqsadida, buyuraman: 1. Ilova* qilinayotgan “Maʼlumotlarni uzatish tarmoqlari, shu jumladan Internet xizmatlarini koʻrsatish qoidalari” ilovaga muvofiq tasdiqlansin. 2. Mazkur qoidalar Oʻzbekiston Respublikasi Adliya vazirligida roʻyxatdan oʻtkazilganidan oʻn kun muddat oʻtgandan keyin kuchga kirishi belgilab qoʻyilsin.
OʻZBEKISTON RESPUBLIKASIDA ChET ELLIK YuRIDIK ShAXSLARNI DAROMAD (FOYDA)LARINI SOLIQQA TORTISh TARTIBI TOʻGʻRISIDA YOʻRIQNOMANI (YaNGI TAHRIRDA) TASDIQLASh HAQIDA
(resolution, 2008-01-31)

Oʻzbekiston Respublikasi Soliq kodeksi, “Davlat soliq xizmati toʻgʻrisida”gi Qonunning 7-moddasiga asosan, qaror qilamiz: 1. Ilova* qilinayotgan Oʻzbekiston Respublikasida chet ellik yuridik shaxslarni daromad (foyda)larini soliqqa tortish tartibi toʻgʻrisidagi yoʻriqnoma (yangi tahrirda) tasdiqlansin. 2. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi va Davlat soliq qoʻmitasining 1998-yil 13-iyulda 37- va 98-105-son bilan tasdiqlangan Oʻzbekiston Respublikasida chet ellik yuridik shaxslarni daromad (foyda)larini soliqqa tortish tartibi toʻgʻrisidagi yoʻriqnoma (1998-yil 8-oktabr, roʻyxat raqami 498-son); Oʻzbekiston Respublikasi Moliya vazirligi va Davlat soliq qoʻmitasining 1998-yil 13-avgust 37/98-105-son bilan tasdiqlangan, Oʻzbekiston Respublikasi Adliya vazirligi tomonidan 1998-yil 8-oktabrda 498-son bilan roʻyxatga olingan “Oʻzbekiston Respublikasida chet ellik yuridik shaxslarni daromad (foyda)larini soliqqa tortish tartibi toʻgʻrisidagi”gi yoʻriqnomaga Oʻzbekiston Respublikasi Moliya vazirligi va Davlat soliq qoʻmitasining 1999-yil 24-sentabrda 79 va 99-117-son bilan tasdiqlangan 1-son qoʻshimcha (1999-yil 28-sentabr, roʻyxat raqami 498-1-son). 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan paytdan boshlab oʻn kun oʻtgach kuchga kiradi.
XALQARO SHARTNOMANI TASDIQLASH TOʻGʻRISIDA
(resolution, 2004-09-30)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 2004-yil 29-avgustda Toshkent shahrida imzolangan Oʻzbekiston Respublikasi Hukumati bilan Afgʻoniston Oʻtish Islom Davlati Hukumati oʻrtasidagi tranzit va transport sohasida hamkorlik toʻgʻrisidagi bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin.
OʻZBEKISTON RESPUBLIKASI MADANIYAT VA SPORT IShLARI VAZIRLIGI FAOLIYATINI TAShKIL ETISh TOʻGʻRISIDA
(resolution, 2017-02-27)

Oʻzbekiston Respublikasi Prezidentining “Oʻzbekiston Respublikasi Madaniyat va sport ishlari vazirligini tashkil etish toʻgʻrisida” 2004-yil 27-sentabrdagi PF-3491-son Farmonini bajarish yuzasidan hamda madaniyat va sport sohasida davlat siyosatini amalga oshirishni muvofiqlashtirish darajasini oshirish maqsadida Vazirlar Mahkamasi qaror qiladi: 1. Quyidagilar: Qoraqalpogʻiston Respublikasi Madaniyat va sport ishlari vazirligi, viloyatlar va Toshkent shahar madaniyat va sport ishlari boshqarmalari, tuman (shahar) madaniyat va sport ishlari boʻlimlarining namunaviy tuzilmasi, shuningdek madaniyat va sport ishlari hududiy organlari xodimlarining cheklangan umumiy soni 3—5-ilovalarga muvofiq tasdiqlansin. Oʻzbekiston Respublikasi Madaniyat va sport ishlari vaziriga, zarurat boʻlganda, xodimlarining cheklangan umumiy soni doirasida Vazirlikning markaziy apparati tuzilmasiga oʻzgartirishlar kiritish huquqi berilsin. 2. Belgilab qoʻyilsinki, Madaniyat va sport ishlari vazirligi Oʻzbekiston Respublikasi Madaniyat ishlari vazirligi hamda Davlat jismoniy tarbiya va sport qoʻmitasining huquq va majburiyatlari boʻyicha huquqiy vorisi hisoblanadi. 3. Oʻzbekiston Respublikasi Madaniyat va sport ishlari vazirligi bir oy muddatda Oʻzbekiston Respublikasi Madaniyat va sport ishlari vazirligi toʻgʻrisidagi nizomni ishlab chiqsin va tasdiqlash uchun Vazirlar Mahkamasiga kiritsin. 4. Oʻzbekiston aloqa va axborotlashtirish agentligi ilgari Oʻzbekiston Respublikasi Madaniyat ishlari vazirligi hamda Davlat jismoniy tarbiya va sport qoʻmitasida oʻrnatilgan aloqa vositalari, shu jumladan hukumat aloqasi vositalarini Madaniyat va sport ishlari vazirligida saqlab qolsin. 5. Oʻzbekiston Respublikasi Madaniyat va sport ishlari vazirligining markaziy apparati quyidagi manzilga joylashtirilsin: Toshkent shahri, Furqat koʻchasi, 1-uy. 6. Quyidagilar: Vazirlar Mahkamasining “Oʻzbekiston Respublikasi Davlat jismoniy tarbiya va sport qoʻmitasi toʻgʻrisidagi nizomni tasdiqlash haqida” 1996-yil 21 maydagi 185-son qarori (Oʻzbekiston Respublikasi QT, 1996-y., 5-son, 17-modda); Vazirlar Mahkamasining “Oʻzbekiston Respublikasi Madaniyat ishlari vazirligi faoliyatini tashkil etish masalalari toʻgʻrisida” 2004-yil 9-iyundagi 272-son qarori (Oʻzbekiston Respublikasi QT, 2004-y., 6-son, 55-modda) oʻz kuchini yoʻqotgan deb hisoblansin. 7. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda: amaldagi qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin; idoraviy normativ hujjatlar ushbu qarorga muvofiqlashtirilishini taʼminlasin. 8. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
“OʻZBEKTELEKOM” AKSIYADORLIK KOMPANIYASINI XUSUSIYLASHTIRISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2025-04-23)

Telekommunikatsiya sohasida boshqaruv tizimini yanada takomillashtirish, telekommunikatsiya milliy tarmoqlarini rivojlantirish va uning barqaror ishlashi boʻyicha yagona davlat siyosatini amalga oshirishni taʼminlash, axborot xavfsizligiga rioya qilinishi ustidan nazoratni kuchaytirish maqsadida Vazirlar Mahkamasi qaror qiladi: 2. “Oʻzbektelekom” aksiyadorlik kompaniyasini xususiylashtirishda, unda qonun hujjatlarida belgilangan tartibda telekommunikatsiyalarning xalqaro tarmoqlariga, shu jumladan “IP-telefoniya” texnologiyasini qoʻllagan holda chiqishni tashkil etishga alohida huquqlar saqlanib qolinishi maʼlumot uchun qabul qilinsin. Tegishli litsenziyalar asosida oʻz faoliyatini amalga oshiruvchi operatorlar va provayderlar, faqat “Oʻzbektelekom” aksiyadorlik kompaniyasi texnik vositalari orqali telekommunikatsiyalarning xalqaro tarmoqlariga chiqish huquqiga egadir. 3. Vazirlar Mahkamasining “Oʻzbektelekom” aksiyadorlik kompaniyasi faoliyatini tashkil etish masalalari toʻgʻrisida” 2000-yil 30-iyundagi 253-son qarorining 3-bandi oʻz kuchini yoʻqotgan deb hisoblansin. 4. Oʻzbekiston Respublikasi Adliya vazirligi Oʻzbekiston aloqa va axborotlashtirish agentligi bilan birgalikda bir oy muddatda amaldagi qonun hujjatlariga mazkur qarordan kelib chiqadigan oʻzgartirishlar va qoʻshimchalar toʻgʻrisida takliflar tayyorlasin va Vazirlar Mahkamasiga kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari A.N. Aripov va R.S. Azimov zimmasiga yuklansin.
Oʻzbekiston Respublikasi Oliy sudi Plenumi tomonidan qabul qilingan ayrim qarorlarga oʻzgartirish va qoʻshimchalar kiritish toʻgʻrisida
(resolution, 2004-09-24)

Mamlakatda oʻtkazilayotgan sud-huquq islohotlariga binoan qonunchilikka kiritilgan oʻzgartirish va qoʻshimchalar munosabati bilan “Sudlar toʻgʻrisida”gi Qonunning 17-moddasiga muvofiq, Oʻzbekiston Respublikasi Oliy sudi Plenumi qaror qiladi: Oʻzbekiston Respublikasi Oliy sudi Plenumi tomonidan qabul qilingan quyidagi qarorlarga oʻzgartirish va qoʻshimchalar kiritilsin: 1. Oliy sud Plenumining 1998-yil 17-apreldagi “Sudlar tomonidan mehnat shartnomasi (kontrakti)ni bekor qilishni tartibga soluvchi qonunlarning qoʻllanilishi haqida”gi 12-son qarori 3-bandi quyidagi tahrirdagi ikkinchi xatboshi bilan toʻldirilsin: “FPKning 8-moddasi hamda FKning 153-moddasining 2-qismi mazmuniga koʻra, fuqarolik sud ishlarini yuritish taraflarning tortishuvi va teng huquqliligi asosida amalga oshirilishi tufayli daʼvogarning sudga murojaat etish muddatini oʻtkazib yuborganligi masalasi sud tomonidan faqat nizodagi tarafning bergan arizasiga muvofiq qoʻllaniladi”. 2. Oliy sud Plenumining 1997-yil 22-avgustdagi “Sudlar tomonidan jinoyat ishlarini birinchi bosqich sudida muhokama etish jarayonida protsessual qonunchilikka rioya qilinishi toʻgʻrisida” gi 12-son qarori. 14-bandi quyidagi tahrirda bayon etilsin: “Sudlarning eʼtibori Oʻzbekiston Respublikasi Oliy sudi Plenumining 2003-yil 19-dekabrdagi “Gumon qilinuvchi va ayblanuvchini himoya huquqi bilan taʼminlashga oid qonunlarni qoʻllash boʻyicha sud amaliyoti toʻgʻrisida”gi 17-son qarorining 23, 24-bandlariga binoan, raislik qiluvchi hukm eʼlon qilingandan soʻng sudlanuvchiga va boshqa taraflarga hukmning mazmunini, uning ustidan apellyatsiya yoki kassatsiya shikoyati berish tartibi va muddatlarini, shuningdek sud majlisi bayonnomasi bilan tanishish va unga nisbatan eʼtirozlar bildirish huquqini tushuntirishga qaratilsin. Tegishli hollarda hukm sudlanuvchi bilmaydigan yoki yetarli darajada bilmaydigan tilda bayon qilingan boʻlsa, eʼlon qilinganidan soʻng, hukm tarjimon tomonidan sudlanuvchining ona tilida yoki sudlanuvchi uchun tushunarli boʻlgan boshqa tilda oʻqib eshittiriladi. Agar sudlanuvchi oʻlim jazosiga hukm qilingan boʻlsa, unga afv soʻrab iltimos qilish huquqi va tartibi ham tushuntiriladi. Shuningdek, sudlarning eʼtibori Jinoyat-protsessual kodeksi 449-moddasining advokat qatnashishidan qatʼiy nazar sudlanuvchiga muzokara uchun soʻz berilishi toʻgʻrisidagi talablariga rioya etilishi lozimligiga qaratilsin”. 3. Oliy sud Plenumining 2001-yil 1-iyundagi “Jinoyat ishlarini apellyatsiya, kassatsiya va nazorat tartibida koʻrish amaliyoti haqida”gi 5-son qarori 30-bandi chiqarilsin. 4. Oliy sud Plenumining 2002-yil 25-oktabrdagi “Yarashuv toʻgʻrisidagi ishlar boʻyicha sud amaliyoti haqida”gi 27-son qarori. 10-bandi chiqarilsin.
MAHALLIY XOM AShYo NEGIZIDA TAYYoR MAHSULOTLAR, BUTLOVChI BUYuMLAR VA MATERIALLAR IShLAB ChIQARIShNI MAHALLIYLAShTIRISh DASTURIGA TUZATIShLAR KIRITISh TOʻGʻRISIDA
(resolution, 2006-06-22)

Vazirlar Mahkamasining 2004-yil 13-avgustdagi 391-son qarorini bajarish yuzasidan hamda Mahalliy xomashyo negizida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturini raqobatbardoshli mahsulotlar ishlab chiqarishni taʼminlovchi yangi loyihalar bilan yanada kengaytirish maqsadida Vazirlar Mahkamasi qaror qiladi: 1. Maxsus komissiyaning (Oʻ.T. Sultonov) Vazirlar Mahkamasining 2004-yil 14-yanvardagi 18-son qarori bilan tasdiqlangan 3 va 4-ilovalarni: tayyor mahsulotlarning yangi turlarini, qismlarini va ularga butlovchi buyumlarni ishlab chiqarishni mahalliylashtirishning 1-ilovaga* muvofiq loyihalari roʻyxati; xomashyo, komponentlar va sanoat materiallari ishlab chiqarishni mahalliylashtirishning 2-ilovaga* muvofiq loyihalari roʻyxati bilan toʻldirish haqidagi taklifi qabul qilinsin. 2. Vazirlar Mahkamasining 2004-yil 14-yanvardagi 18-son qaroriga 1, 3 va 4-ilovalarga muvofiq tasdiqlangan loyihalar parametrlariga 3-ilovaga* muvofiq oʻzgartirishlar kiritilsin. 3. Belgilab qoʻyilsinki, Vazirlar Mahkamasining 2004-yil 14-yanvardagi 18-son qarorining 5-bandida nazarda tutilgan imtiyozlar Mahalliylashtirish dasturiga mazkur qarorning 1-bandiga muvofiq yangidan kiritilgan korxonalarga 2004-yil 1-sentabrdan boshlab qoʻllanadi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklansin.
RADIOChASTOTA SPEKTRI MONITORINGINI AMALGA OShIRISh TARTIBI TOʻGʻRISIDA NIZOMNI TASDIQLASh HAQIDA
(order, 2021-12-03)

Oʻzbekiston Respublikasining “Radiochastotalar spektri toʻgʻrisida”gi Qonuni, Oʻzbekiston Respublikasi Prezidentining 2003-yil 9-dekabrdagi “Respublika davlat boshqaruvi organlari tizimini takomillashtirish toʻgʻrisida”gi PF-–3358-son Farmoni va Oʻzbekiston Respublikasi Vazirlar Mahkamasining 2004-yil 7-maydagi “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi 215-son qaroriga muvofiq, buyuraman: 1.“Radiochastota spektri monitoringini amalga oshirish tartibi toʻgʻrisida nizom” ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtganidan oʻn kun keyin kuchga kirgan deb hisoblansin. 3. Mazkur buyruq kuchga kirgan kundan boshlab amalda boʻlgan OʻzAPTning 1999-yil 28-iyul 278-son buyrugʻi bilan tasdiqlangan hamda Oʻzbekiston Respublikasi Adliya vazirligida (1999-yil 19-iyul 774-son bilan) roʻyxatdan oʻtgan “Oʻzbekiston Respublikasida radiochastotalar spektri monitoringini amalga oshirish tartibi toʻgʻrisida nizom” oʻz kuchini yoʻqotgan deb hisoblansin. 4. Mazkur buyruqning bajarilishini nazorat qilish Bosh direktor oʻrinbosari A. D. Xadjayev zimmasiga yuklansin.
ALOQA SOHASIDA AXBOROT-MAʼLUMOT XIZMATLARINI KOʻRSATISh TOʻGʻRISIDA NIZOMNI TASDIQLASh HAQIDA
(order, 2020-10-01)

Oʻzbekiston Respublikasining “Aloqa toʻgʻrisida”gi va “Telekommunikatsiyalar toʻgʻrisida”gi qonunlariga muvofiq, axborot-maʼlumot xizmatini koʻrsatish boʻyicha telekommunikatsiya operatorlari va telekommunikatsiya xizmati provaydyerlariga umumiy talablarni oʻrnatish maqsadida, buyuraman: 1. “Aloqa sohasida axborot-maʼlumot xizmatlarini koʻrsatish toʻgʻrisida nizom” ilovaga* muvofiq tasdiqlansin. 2. Mazkur Nizomni Oʻzbekiston Respublikasi Adliya vazirligida roʻyxatdan oʻtkazilganidan oʻn kun muddat oʻtgandan keyin kuchga kirishi belgilansin.
OʻZBEKISTON RESPUBLIKASI BANKLARINI XUSUSIYLAShTIRISh BYuROSINING FAOLIYATINI TOʻXTATISh TOʻGʻRISIDA
(resolution, 2022-07-22)

Moliyaviy sektorni institutsional rivojlantirish loyihasini amalga oshirish Xalqaro tiklanish va taraqqiyot banki bilan kelishuv boʻyicha 2004-yil 31-martda tugallanganligi munosabati bilan Vazirlar Mahkamasi qaror qiladi: 1. Oʻzbekiston Respublikasi Moliya vazirligining Moliya vazirligi huzuridagi Banklarni xususiylashtirish byurosini tugatish toʻgʻrisidagi taklifiga rozilik berilsin. Oʻzbekiston Respublikasi Moliya vazirligi amaldagi qonun hujjatlariga muvofiq Banklarni xususiylashtirish byurosini tugatishga doir zarur chora-tadbirlarni amalga oshirsin. 2. Banklar aksiyalarining davlatga tegishli paketlarini potensial investorlarga sotish boʻyicha davlat tender komissiyasi tugatilsin, uning funksiyalari Davlat mulkini sotishda tender savdolari oʻtkazish boʻyicha davlat komissiyasiga yuklansin. 3. Quyidagilar: Vazirlar Mahkamasining “Xalqaro tiklanish va taraqqiyot banki ishtirokida Moliyaviy sektorni institutsional rivojlantirish loyihasi doirasida Oʻzbekiston Respublikasi banklarini xususiylashtirish tadbirlarini amalga oshirish chora-tadbirlari toʻgʻrisida” 2001-yil 19-fevraldagi 82-son qarori; Vazirlar Mahkamasining “Banklar aksiyalarining davlatga tegishli paketlarini potensial investorlarga sotish boʻyicha davlat tender komissiyasi toʻgʻrisidagi nizomni tasdiqlash haqida” 2001-yil 3-maydagi 205-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
“BANKLARNI ROʻYXATGA OLISh VA ULARGA LITSENZIYA BERISh TARTIBI TOʻGʻRISIDA”GI NIZOMGA OʻZGARTIRISh KIRITISh TOʻGʻRISIDA
(resolution, 2009-10-18)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi Qonunining 7, 17-moddalari, Oʻzbekiston Respublikasi Vazirlar Mahkamasining 2004-yil 26-fevraldagi 89-sonli “Oʻzbekiston Respublikasi Hukumatining ayrim qarorlariga oʻzgartirishlar kiritish hamda bekor qilish toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. “Banklarni roʻyxatga olish va litsenziyalash tartibi toʻgʻrisidagi nizom”ga (1999-yil 11-fevral, roʻyxat raqami 630) kiritilgan oʻzgartirishlar ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
Davlat aksiyalar paketi (ulushlari)ni ishonchli boshqaruvga berish boʻyicha tanlovlar oʻtkazish qoidalarini tasdiqlash haqida
(resolution, 2025-12-24)

Oʻzbekiston Respublikasi Vazirlar Mahkamasining 1998-yil 22-avgustdagi 361-sonli, 2003-yil 19-apreldagi 189-sonli, 2004-yil 25-iyundagi 295-sonli qarorlariga muvofiq, shuningdek xoʻjalik jamiyatlarining ishonchli boshqaruvga beriladigan davlat ulushlaridan samarali foydalanish maqsadida Oʻzbekiston Respublikasi Davlat mulkini boshqarish va tadbirkorlikni qoʻllab-quvvatlash Davlat qoʻmitasi qaror kiladi: 1. Davlat aksiyalar paket (ulushlari)ni ishonchli boshqaruvga berish boʻyicha tanlovlar oʻtkazish qoidalari ilovaga* muvofiq tasdiqlansin. 2. Oʻzbekiston Respublikasi Davlat mulki qoʻmitasining: 2001-yil 17-maydagi 01/06-4-sonli “Aksiyalar (paylar)ning davlat paketlarini ishonchli boshqaruvga topshirish boʻyicha tanlovlarni oʻtkazish qoidalarini tasdiqlash toʻgʻrisida”gi (2001-yil 25-may, roʻyxat raqami 1034); 2002-yil 26-apreldagi IU-01/45-sonli “Aksiyalar (paylar)ning davlat paketlarini ishonchli boshqaruvga topshirish boʻyicha tanlovlarni oʻtkazish qoidalariga oʻzgartirish va qoʻshimchalar kiritish toʻgʻrisida”gi (2002-yil 26-aprel, roʻyxat raqami 1034-1); 2003-yil 20-maydagi 01/06-01-2-sonli “Aksiyalar (paylar)ning davlat paketlarini ishonchli boshqaruvga topshirish boʻyicha tanlovlarni oʻtkazish qoidalariga oʻzgartirish va qoʻshimchalar kiritish toʻgʻrisida”gi (2003-yil 20-may, roʻyxat raqami 1034-2) qarorlari oʻz kuchini yoʻqotgan deb hisoblansin. 3. Mazkur qaror Oʻzbekiston Respublikasi.Adliya vazirligida davlat roʻyxatiga olingan paytdan boshlab oʻn kun oʻtgach kuchga kiritiladi.